**Sherbrooke** er en by sør i provinsen Québec i Canada. Sherbrooke ligger ved samløpet mellom elvene Saint-François og Magog. I 2016 hadde byen 161 323 innbyggere.

Historie
--------

Sherbrooke i 1828
Området var opprinnelig befolket av abenakifolkene. De kalte stedet *Ktinékétolékouac* (*Grand Forks* på engelsk), som var betegnelsen på samløpet mellom elvene Saint-François og Magog.

Senere het byen Hyatt's Mill, oppkalt etter Gilbert Hyatt, som sammen med en gruppe andre nybyggere fra Vermont i USA. Han var en av de første nybyggerne som bosatte seg permanent i området. Han og noen andre nybyggere bygde møller i området. Hyatt bygde en kornmølle, og etterhvert, når det kom flere nybyggerfamilier dit, kalte de byen Hyatt's Mill, oppkalt etter møllen hans. Senere ble den døpt om til Sherbrooke, oppkalt etter John Coape Sherbrooke i 1818.

Fra 1840 kom det flere bedrifter til Sherbrooke, og industrien vokste. I 1844 ble Canadas første bomullsfabrikk etablert i byen, og i 1867 ble det etablert en stor fabrikk som produserte ull.

I 1853 ble St. Lawrence and Atlantic Railroad bygget, og lagt gjennom Sherbrooke. Byen ble et viktig knutepunkt for jernbanen, i dag går det linjer fra Sherbrooke videre til andre områder i Canada og i USA.

Geografi
--------

Sherbrooke ligger rundt samløpet mellom elvene Saint-François og Magog. Byen tilhører regionen Estrie og ligger i den kanadiske provinsen Québec. Den har et areal på 367,10 km².

Utdanning
---------

I Sherbrooke ligger det fransktalende universitetet Université de Sherbrooke. Det går over 31 000 studenter på universitetet. I tillegg finnes det engelsktalende universitet Bishop's University.

Det er til sammen 42 grunnskoler i Sherbrooke, 36 offentlige skoler, 1 alternativ skole, 2 engelsktalende skoler og 3 private skoler. I tillegg finnes det 13 videregående skoler, 4 offentlige skoler, 7 private skoler og 2 engelsktalende skoler.

Transport
---------

Flyplassen, Sherbrooke Airport, ligger utenfor Sherbrooke, i byen Cookshire-Eaton.

Det går buss fra Sherbrooke til Montreal, via Granby og Magog. Det går også buss til Drummondville, Trois-Rivières, og videre til Victoriaville og Quebec by.

Referanser
----------

1. 1 2  «Census Profile – Sherbrooke, Ville». Statistics Canada.
2. 1 2 3 4  Jean-Pierre Kesteman. «Sherbrooke». The Canadian Encyclopedia. Arkivert fra originalen 5. januar 2018. Besøkt 4. januar 2018.
3. ↑  Matthew Farfan. «Sherbrooke». Townships Heritage.
4. ↑  «Sherbrooke – History and Genealogy». Destination Sherbrooke.
5. ↑  «Treat Yourself to America, in French». Université de Sherbrooke. Arkivert fra originalen 5. januar 2018. Besøkt 4. januar 2018.
6. ↑  «Bishop's University».
7. ↑  «Education». Sherbrooke Innopol. Arkivert fra originalen 5. januar 2018. Besøkt 4. januar 2018.

Eksterne lenker
---------------

* (fr) Offisielt nettsted Rediger på Wikidata

* (en) Offisielt nettsted Rediger på Wikidata

* (fr) Offisiell blogg Rediger på Wikidata

* (en) Sherbrooke, Quebec – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia **·** Nationalencyklopedin **·** VIAF **·** GND **·** LCCN **·** GeoNames **·** MusicBrainz
 |